Juan Pascual Esteban

Juan Pascual Esteban Txabarria (Fustiñana, Nafarroa, 1864ko martxoaren 27a - Zaragoza, Espainia, 1940ko uztailaren 6a) gaztelaniazko idazlea izan zen. Zaragozan egin zituen zuzenbideko ikasketak. El Liberal Navarro egunkariko zuzendaria izan zen. Fustiñanako historiari buruzko liburuak eman zituen argitara batez ere.

 Biografia 
1876an bigarren mailako ikasketak hasi zituen Tuterako Castel-Ruiz akademian lehen ikasturtea eginez, eta gainerakoak Iruñeko Institutuan batxiler gradua amaitu arte, Huarte Hermanos ikastetxe ospetsuko barneko ikasle izan zelarik.

Zaragozako Unibertsitatean Zuzenbide Fakultatean ikasi zuen, eta Zuzenbide Zibil eta Kanonikoan lizentziatu zen 1885eko ekainaren 17an. Zuzenbide doktoregoko ikasketak egin zituen Unibertsitate Zentralean.

Bere bizitza osoan zehar bere idazle lana abokatutzarekin konbinatu zuen. Bere bizitza Iruñean, Madrilen, Zaragozan eta bere jaioterrian eman zuen. 1930ean jaioterriko zinegotzi hautatu zuten eta hiru egun eman zituen karguan.Fustiñanako Udal Artxiboa, 12. liburukia, 308 orr. Adinagatik ez zuen postua onartu.

La Avalancha aldizkariak honela definitu zuen: alderdi politiko orotako gizon independentea, Nafarroari leiala, zentzuz erregionalista eta erabat katolikoa.La Avalancha, 1911-5-8

 Erreferentziak 

 Kanpo estekak 

Kategoria:Fustiñanarrak
Kategoria:Nafarroa Garaiko abokatuak
Kategoria:Nafarroa Garaiko idazleak
Kategoria:Euskal Herriko gaztelaniazko idazleak